เมื่อไม่นานมานี้ได้ข่าวว่า retin a จะไม่นำเข้ามาขายอีกต่อไป มียี่ห้ออื่นที่ทดแทนได้มั้ยครับ สำหรับการรักษาสิว และลดริ้วรอย ขอบครับ
สวัสดีค่ะ จากที่ทราบตอนนี้ ยา retin a หรือยาในกลุ่ม isotretinoin นั้นยังสามารถใช้ในประเทศไทยได้และมีขายหรือจำหน่ายในรพ.อยู่ค่ะโดยหากเป็นยาชนิดรับประทานนั้น มีข้อบ่งชี้ในการรักษาสิวที่เป็นรุนแรง ควรใช้ภายใต้การดูแลของแพทย์เท่านั้น หากเป็นแบบทาเฉพาะที่ก็ควรอยู่ภายใต้การดูแลของแพทย์เช่นกัน เพราะอาจมีผลข้างเคียงเช่นผิวไหม้ ผิวบาง กรณีที่ทามากเกินไปส่วนการรักษาสิวและลดริ้วรอยด้วยวิธีอื่นๆนั้น ควรปรึกษาแพทย์ผิวหนังที่ดูแลอีกครั้ง ส่วนใหญ่แล้วการลดริ้วรอยหรือหลุมสิวในปัจจุบันก็มีการใช้เลเซอร์เข้ามาช่วยรักษาและได้ประสิทธิภาพดี ยาอื่นๆเช่นยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ ก็มีข้อบ่งใช้กรณีเป็นสิวอักเสบหรือติดเชื้อค่ะ